Nariadenie Komisie (Euratom) č. 501/94
z 24. marca 1994,
ktorým Európske spoločenstvo pre atómovú energiu
uzatvára Protokol o predbežnom uplatňovaní Dohody o založení medzinárodného strediska pre vedu a techniku
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2,
keďže Protokol o predbežnom uplatňovaní Dohody o zriadení medzinárodného strediska pre vedu a techniku bol podpísaný 27. decembra 1993; keďže rozhodnutím z 21. februára 1994 Rada odsúhlasila, aby Komisia uzavrela uvedený protokol v mene Európskeho spoločenstva pre atómovú energiu;
keďže protokol by sa mal uzavrieť v mene Európskeho spoločenstva pre atómovú energiu,
PRIJALA TOTO NARIADENIE:
Článok 1
Týmto sa schvaľuje Protokol o predbežnom uplatňovaní Dohody o zriadení medzinárodného strediska pre vedu a techniku v mene Európskeho spoločenstva pre atómovú energiu.
Znenie protokolu je pripojené k tomuto nariadeniu [1].
Článok 2
Predseda Komisie uskutoční v mene Európskeho spoločenstva pre atómovú energiu oznámenie ako je stanovené v článku 1 protokolu.
Článok 3
Uplatnia sa články 3 a 4 nariadenia Komisie (Euratom) č. 3956/92 [2].
Článok 4
Toto nariadenie nadobúda účinnosť v tretím dňom nasledujúcim po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 2. marca 1994